# Bilag 4: Byggepladsindretning

Projekteringsfasen

I projekteringen skal rammerne for byggepladsindretningen fastlægges og nedenstående punkter skal indarbejdes. Der skal udarbejdes tegninger jf. VD data- og tegningsstandarder.

Tegningerne skal bestå af tegninger for anstillingspladser, bygværksbyggepladsplaner og en eller flere tegninger for det samlede arbejdsområde (f.eks. eksproprieret, midlertidig eksproprieret, lejet, lånt, offentlige og/eller private veje eller som på anden måde en del af det samlede arbejdsområde.

Der henvises til Tegningsstandarden på vd.dk for eksempler på oversigt over arbejdsområder og anstillingspladser/byggepladser.

Der henvises til tegning nr.:

* <Tegning nr. XXX>
* <Tegning nr. XXX>
* <Osv.>

Følgende er eksempler på emner der skal overvejes og evt. indtænkes i tegningerne – liste er ikke udtømmende.

* Eksisterende risici på eller ved arealet skal identificeres:
  + forurening
  + stærkstrømskabler i luften og/eller i jorden
  + gasledninger
  + andre ledninger i jorden
  + naboer f.eks. skole, børnehave m.fl.
  + blødbundsområder
* Ved afgrænsning af bygge-/anlægspladsen vurderes:
  + hegning af anstillingsplads (område der kan anvendes til skurplads, oplagsplads, materialeoplag, stationære arbejdssteder mv.)
  + hegning og afmærkning af det samlede eller dele af fællesareal/arbejdsområde
  + skiltning af anstillingsplads og langs det eksproprierede område
  + skiltning ved og/eller afspærring af eksisterende offentlige eller private veje, stier mv. som fører indtil fællesareal/arbejdsområde
* Ved anstillingspladser vurderes om der er tilstrækkelig plads til:
  + velfærdsforanstaltninger
  + mandskabscontainere
  + affaldscontainere
  + p-pladser til bygherre, entreprenørens ansatte og maskiner
  + værksteder
  + materialedepoter
  + jorddepoter (rå- og muldjord)
  + adgangsveje for kørende og gående
  + ind- og udkørsel til anstillingspladser og arbejdsområder
  + flugt- og redningsveje
* tilslutning til
  + elforsyning eller generatorer
  + vandforsyning eller vandtank
  + kloakforsyning eller opsamlingstank
* Ved arbejdsområdet vurderes:
  + type af aktivitet
  + pladskrav
  + adgangsforhold
  + til- og frakørsel
  + arbejdsfrie områder
* Ved transportveje vurderes:
  + hvordan kommer man fra anstillingspladserne til arbejdsområderne
  + hvordan kommer man fra et arbejdsområde til et andet
  + interimsveje
  + rundt på anstillingspladsen
  + rundt i arbejdsområdet
  + adskillelse af gående og kørende trafik
* Der angives områder, hvor der er flere arbejdsgivere samtidigt (fællesområder), evt. på særskilt plan

Anlægsfasen

Ovenstående punkter fra projekteringsfasen skal entreprenørerne arbejde **videre** med i en sådan detaljeringsgrad, at det er muligt at arbejde / opstille efter planerne.

I anlægsfasen skal byggepladsindretningen yderligere vise:

* placering af brandudstyr samt alarm- og redningsudstyr
* placering af førstehjælpsudstyr
* oversigtsplan med adresser for indkørsel til arbejdspladsen og -området, arbejdsstedet med vejnavn og husnummer, bronummer eller andet kendetegn
* kran, hejs og stilladser
* angivelse af områder med særlig farligt arbejde
* adgangsveje fra arbejdspladsen til arbejdsområdet
* placering af troxler (radioaktiv kilde i troxleren)
* afgrænsning herunder f.eks. hegn, skiltning, port, adgangskontrol, vagt mv.

Der skal løbende følges op på indretningen i anlægsfasen.